ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሪጣንያ ክታበት ፒፋይዘር ካብ ዝመጽእ ሰሙን ጀሚሩ ኣብ ረብሓ ክውዕል ፍቓድ ሂባ 2 ታሕሳስ 2020 ምንጪ ስእሊ, PA Media ብሪጣንያ ብፒፋይዘር/ባዮኤንቴክ ዝፈረየ ክታበት ኮሮናቫይረስ ብስፍሓት ኣብ ኣገልግሎት ክውዕል መረጋገጺ ፍቓድ ዝሃበት ፈላሚት ሃገር ኮይና። ኤጀንሲ ቁጽጽር ኣፋውስን ናውቲ ሓለዋ ጥዕናን እታ ሃገር ከም ዘፍለጦ እቲ 95 ሚኢታዊት ካብ ኮቪድ-19 ክከላኸል ዝኽእል ክታበት ኣብ ዝቕጽል ሰሙን ብስፍሓት ናብ ረብሓ ክውዕል ውሑስ ምዃኑ ተረጋጊጹ'ሎ። ኣብ ፈላሞት መዓልታት ድማ ነቶም ተቓላዕቲ ዝበሃሉ ክፋላት ሕብረተሰብ ብምኽታብ ከም ዝጅርም ተገሊጹ። ብሪጣንያ 40 ሚልዮን ብልቃጥ ክታበት ክፈርየላ ዝኣዘዘት ኮይና ብነብሲ ወከፍ ሰብ ከክልተ ክታበት ስለ ዝወስድ ድማ ን20 ሚልዮን ክበጽሕ እዩ። ኣስታት 10 ሚልዮን ኣብ ቀረባ መዓልታት ፈርዩ ኣብ ውሽጢ ዝቕጽሉ ሒደት መዓልታት ናብታ ሃገር ክበጽሕ ትጽቢት ይግበር። እዚ ዓይነት ክታበት ኣብ ታሪክ እቲ ኣብ ሓጺር እዋን ካብ ክልስ ሓሳብ ናብ ውጽኢታዊ ተግባር ዝተሰጋገረ ኮይኑ'ሎ። ሚንስትር ጥዕና እታ ሃገር ማት ሃንኮክ ብትዊትር ኣብ ዝዘርግሖ መልእኽቲ፡ ሰባት ሓገዝ ዝረኽቡሉ እዋን ከም ዝቐረበ ብምግላጽ "ሃገራዊ ኣገልግሎት ጥዕና ኣብ ዝመጽእ ዘሎ ሰሙን ክታበት ንምጅማር ድልው ኮይኑ'ሎ" ኢሉ። ን7.7 ቢሊየን ህዝቢ ዓለም ክታበት ኮሮናቫይረስ ኣብ ምብጻሕ ዘለው ብድሆታት ኬንያ ክታበት ኮሮናቫይረስ ካብ ቻይና ክትዕድግ'ያ ዙም፡ ኣብ'ዚ ዓመት ናይ 2.5 ቢልዮን ዶላር መሸጣ ክፍጽም ይእምት ሰብ ሞያ ብወገኖም፡ ክታበት ምሃብ እንተተጀመረ ሰባት ግን ጥንቁቓት ክኾኑን ለብዒ እቲ ቫይረስ ንምግታእ ንዝወጽኡ መምርሕታት ክዕቅቡን የተሓሳስቡ። እዚ ማለት ከኣ ኣካላዊ ርሕቐት ምዕቃብ፣ መሸፈኒ ኣፍን ኣፍንጫን ምጥቃም፣ ምልክታት ዝረኣዮም ሰባት ክምርመሩ ምግባርን ንነብሶም ክውሽቡ ምግባርን ይጠልብ። እቲ ክታበት እንታይ እዩ?
